د پکتیکا ولایت سرې میاشتې رئیس په مټاخان ولسوالۍ کې د لومړی نمبر ګرځنده روغتیایی ټیم له فعالیت لیدنه او نظارت ترسره کړ نن شنبه د روان ۱۴۴۴ کال د شعبان میاشتې ۲۵ نیټه د پکتیکا ولایت سرې میاشتې رئیس ښاغلی مولوی عارف الله «حامد» د یاد ولایت مټاخان ولسوالۍ کې د لومړی نمبر ګرځنده روغتیایی ټیم له فعالیت څخه نظارت وکړ. په دې نظارت کې د ښاغلی حامد لخوا د یاد ټیم په سیمه کې فعالیت، له خلکو سره چلند، د حاضری پابندی او… هر اړخیزه لیدنه وشوه. یاد ټیم چې د پکتیکا ولایت مټاخان ولسوالۍ سلمانزی، تورخیل، چوڼی او تتور سیمو کې ناروغانو او ناروغ لرونکو ته په وړیا ډول روغتیایی خدمات وړاندې کوی. همدارنګه ښاغلی حامد د یادو سیمو له مشرانو او مخورو څخه د یاد ټیم په فعالیت او خدماتو وغږېدو، چې د سیمې مشرانو د یاد ټیم له فعالیت څخه خوښی وښوده او د افغانی سرې میاشتې ټولنې له رهبرۍ او پکتیکا ولایت سرې میاشتې ریاست څخه مننه وکړه، چې هغو سیمو کې وړیا روغتیایی خدمتونه وړاندې کوی چې خلک یې روغتیایی خدمتونو ته لاس رسۍ نه لری. همدارنګه ښاغلی حامد د یاد ټیم ستونزې او غوښتنې هم واورېدې او د حل ژمنه یې ورسره وکړه. 12:53 PM جاوید الماس م ن نمایندګی پکتیکا 12:54 PM 12:55 PM